Apple-Google พักรบสยบโควิด-19
เป็นอีกหนึ่งหน้าประวัติศาสตร์แวดวงอุตสาหกรรมเทคโนโลยี เมื่อ Apple และ Google ผู้ผลิตสมาร์ตโฟนและระบบปฏิบัติการที่มีผู้ใช้งานมากสุดของโลก (Android และ iOS) ที่มีการแข่งขันและเชือดเฉือนเกมการตลาดกันมาอย่างเข้มข้น ประกาศจับมือร่วมกันพัฒนาเทคโนโลยี สำหรับใช้เพื่อการลดการแพร่ระบาดไวรัสโควิด-19 ผ่านเทคโนโลยี Bluetooth ที่ให้รัฐบาลและหน่วยงานด้านสาธารณสุขรับมือกับโควิด-19 อย่างมีประสิทธิภาพ ภายใต้การออกแบบซอฟต์แวร์ที่คำนึงถึงความเป็นส่วนตัวของข้อมูลผู้ใช้งานเป็นสำคัญ
15 เม.ย. 2563

พลวัตปี 2020 : สุภชัย ปกป้อง
เป็นอีกหนึ่งหน้าประวัติศาสตร์แวดวงอุตสาหกรรมเทคโนโลยี เมื่อ Apple และ Google ผู้ผลิตสมาร์ตโฟนและระบบปฏิบัติการที่มีผู้ใช้งานมากสุดของโลก (Android และ iOS) ที่มีการแข่งขันและเชือดเฉือนเกมการตลาดกันมาอย่างเข้มข้น ประกาศจับมือร่วมกันพัฒนาเทคโนโลยี สำหรับใช้เพื่อการลดการแพร่ระบาดไวรัสโควิด-19 ผ่านเทคโนโลยี Bluetooth ที่ให้รัฐบาลและหน่วยงานด้านสาธารณสุขรับมือกับโควิด-19 อย่างมีประสิทธิภาพ ภายใต้การออกแบบซอฟต์แวร์ที่คำนึงถึงความเป็นส่วนตัวของข้อมูลผู้ใช้งานเป็นสำคัญ
เทคโนโลยีดังกล่าว มีชื่อเรียกว่า Contact-Tracing โดยผู้ใช้งานต้องเปิดใช้ความสามารถนี้ด้วยตนเอง และหากพบว่าผู้ใช้งานมีความเสี่ยงจากการเคยเข้าใกล้ผู้ติดเชื้อจะทำการแจ้งเตือนให้ทำการกักกันตนเอง ทั้ง Apple และ Google คาดว่าเทคโนโลยีดังที่ว่านี้ จะสามารถช่วยตรวจสอบความเสี่ยงให้กับ 1 ใน 3 ของประชากรทั้งโลกได้
ประเดิมขั้นตอนแรก (ช่วงเดือนพ.ค. 63) ทั้ง 2 บริษัท จะเปิดให้บริการ API ที่ทำให้อุปกรณ์ Android และ iOS ทำงานร่วมกันได้โดยใช้แอปพลิเคชัน จากหน่วยงานสาธารณสุข ที่จะเปิดให้ผู้ใช้ดาวน์โหลดผ่าน app store ของแต่ละบริษัท
ขั้นตอนที่สอง Apple และ Google จะเปิดใช้แพลตฟอร์มการติดตามผู้ติดเชื้อผ่าน Bluetooth ที่กว้างขึ้นโดยการสร้างฟังก์ชันนี้ลงในแพลตฟอร์มเบื้องหลัง เป็นโซลูชั่นที่มีประสิทธิภาพมากกว่า API เพิ่มความสามารถของการทำ Contact-Tracing และเปิดให้ผู้คนเข้าร่วมได้มากขึ้นตามความสมัครใจ
โดยทั้ง Apple และ Google เชื่อว่าช่วงเวลานี้เป็นช่วงเวลาที่สำคัญสุด ที่ต้องทำงานร่วมกัน เพื่อแก้ไขปัญหาเร่ง ด่วนที่กำลังเกิดขึ้นบนโลก ด้วยการทำงานร่วมกันอย่างใกล้ชิดกับนักพัฒนาซอฟต์แวร์ รัฐบาลและผู้ให้บริการด้านสาธารณ สุข และหวังจะใช้พลังของเทคโนโลยี เพื่อช่วยเหลือประเทศต่าง ๆ ทั่วโลกชะลอการแพร่ระบาดของเชื้อโควิด-19 และทำให้กลับมาใช้ชีวิตตามปกติเร็วที่สุด
สำหรับการแพร่ระบาดของเชื้อไวรัสโคโรนา 2019 (โควิด-19) เกิดขึ้นมาตั้งแต่ปลายปี 2562 ทำให้องค์การอนามัยโลกประกาศให้เป็นโรคระบาดใหญ่ทั่วโลก (Pandemic) โดยมีจุดเริ่มต้นการแพร่ระบาดจากเมืองอู่ฮั่น มณฑลหูเป่ย์ ประเทศจีน มีการระบาดไปทั่วประเทศจีนและ 209 ประเทศทั่วโลก ล่าสุด (15 เม.ย.) มีจำนวนสะสมผู้ป่วยกว่า 1,999,000 คน และผู้ เสียชีวิตแล้วกว่า 126,727 คน
ที่สำคัญหลายประเทศอย่างสหรัฐฯ และญี่ปุ่น สถิติตัวเลขยอดผู้ป่วยโควิด-19 มีอัตราการเพิ่มขึ้นไม่หยุด อีกทั้งมีการแพร่กระจายไปสู่ประเทศข้างเคียง จนรัฐบาลแต่ละชาติ ต้องออกมาตรการที่เข้มข้นขึ้นเรื่อย ๆ เพื่อมารับมือกับการแพร่ระบาดของไวรัสโควิด-19 ดังกล่าว
สำหรับโลกธุรกิจแล้ว แทบเป็นไปไม่ได้เลยที่คู่แข่งตลอดกาล อย่าง Android และ iOS จะมีโอกาสโคจรมาจับมือกันได้..นั่นจึงบ่งบอกได้อย่างหนึ่งว่า “ยามวิกฤติ..มักเห็นสิ่งดีงามเกิดขึ้นได้เสมอ” อย่างเช่น Apple และ Google กำลังทำอยู่ขณะนี้นั่นเอง..!!
นี่คือ..“สิ่งสวยงามยามวิกฤติ” ที่พลวัตของโลกธุรกิจพึงต้องจดจำ..!!